King’s Commendation for Brave Conduct

King's Commendation for Brave Conduct var en britisk utmerkelse for modige handlinger utført med risiko for eget liv utenfor direkte strid eller i fredstid. Utmerkelsen kunne tildeles både sivile og militært personell. Den ble innført i 1939 i forbindelse med andre verdenskrig. Fra 1952 var den kjent som Queen's Commendation for Brave Conduct. Den ble i 1994 erstattet av Queen's Commendation for Bravery.John D. Clarke: Gallantry Medals & Decorations of the World, Barnsley: Leo Cooper, 2001, s. 117.

Bakgrunn
Utmerkelsen ble til i 1939 som følge av utviklingen av et belønningssystem for sivil innsats etter utbruddet av andre verdenskrig. King's Commendation for Brave Conduct utgjorde fjerde og laveste trinn i et system med George Cross øverst, etterfulgt av George Medal og med bruk av Order of the British Empire på trinn tre.Ryder, Stuart: «The evolution of posthumous gallantry awards», The RUSI Journal, bd. 144, nr. 1, 1999, s. 77. Den tilsvarte da Mentioned in Despatches for militær stridsinnsats. King's Commendation for Brave Conduct kunne tildeles posthumt og ble i tillegg til sivil innsats også benyttet til å belønne innsats fra militære utenfor direkte stridssituasjoner.

Utforming
mini|Diplom tildelt Kai Holst (posthumt)
Opprinnelig besto King's Commendation for Brave Conduct bare av et diplom.«King's Commendation for Brave Conduct (1st Pattern)», Imperial War Museums.

Omkring 1943 ble det innført et merke i rødt og gullfarge til å bæres på tøyet. Det var av plast og hadde et opprett sverd i en kronet krans og med et bredt bånd med innskriften «FOR BRAVE CONDUCT» over tre linjer.Alec A. Purves: The Medals, Decorations & Orders of the Second World War II 1939-1945, London: Savannah, 2004, s. 61.

Plastmerket ble i 1945 erstattet av et laurbærblad i sølv for sivile og eikeblad i bronse for militære,John W. Mussell (red.): Medal Yearbook 2013, Honiton: Token Publishing, 2012, s. 107. tilsvarende merket for Mentioned in Despatches. Sivile som er tildelt Defence Medal bærer merket på dennes medaljebånd. I andre tilfeller bæres merket direkte på klesdrakten.John D. Clarke: Gallantry Medals & Decorations of the World, Barnsley: Leo Cooper, 2001, s. 115.

 Norske innehavere 

Utmerkelsen ble også tildelt nordmenn. Blant disse er Arne Laudal, Kai Holst, Håkon Kyllingmark, Peter Michael Motzfeldt, Wilhelm Münter Rolfsen, Hjalmar Olai Storeide og Jan Solberg.

Referanser

Kategori:Britiske utmerkelser
Kategori:Utmerkelser etablert i 1939